google/wiki40b huggingface dataset:
राइफलमैन संजय कुमार

प्रारम्भिक जीवन

संजय कुमार का जन्म ३ मार्च १९७६ को हिमाचल प्रदेश के बिलासपुर जिले के कलोल बल्किन ग्राम में हुआ था। सेना में शामिल होने से पहले उन्होंने दिल्ली में टैक्सी चालक का काम भी किया है। सेना में भर्ती होने से पहले वह तीन बार अस्वीकृत भी किये जा चुके थे।

सैन्य अभियान

संजय कुमार चार व पांच जुलाई को कारगिल में मस्को वैली प्वाइंट ५८७५ पर फ्लैट टॉप पर ११ साथियों के साथ तैनात थे। यहां दुश्मन उपर पहाड़ी से हमला कर रहा था। इस टीम में ११ साथियों में से दो शहीद हो चुके थे जबकि आठ गंभीर रूप से घायल थे। संजय कुमार भी अपनी राइफल के साथ दुश्मनों का कड़ा मुकाबला कर रहे थे लेकिन एक समय ऐसा आया कि संजय कुमार की राइफल में गोलियां खत्म हो गई। इस बीच संजय कुमार को भी तीन गोलियां लगी, इनमें दो उनकी टांगों में और एक गोली पीठ में लगी। संजय कुमार घायल हो चुके थे।
ऐसी स्थिति में गम्भीरता को देखते हुए राइफल मैन संजय कुमार ने तय किया कि उस ठिकाने को अचानक हमले से खामोश करा दिया जाए। इस इरादे से संजय ने यकायक उस जगह हमला करके आमने-सामने की मुठभेड़ में तीन दुश्मन सैनिकों को मार गिराया और उसी जोश में गोलाबारी करते हुए दूसरे ठिकाने की ओर बढ़े। संजय इस मुठभेड़ में खुद भी लहू लुहान हो गए थे, लेकिन अपनी ओर से बेपरवाह वो दुश्मन पर टूट पड़े। अचानक हुए हमले से दुश्मन बौखला कर भाग खड़ा हुआ और इस भगदड़ में दुश्मन अपनी यूनीवर्सल मशीनगन भी छोड़ गए। संजय कुमार ने वो गन भी हथियाई और उससे दुश्मन का ही सफाया शुरू कर दिया।
संजय के इस कारनामे को देखकर उसकी टुकड़ी के दूसरे जवान बहुत उत्साहित हुए और उन्होंने बेहद फुर्ती से दुश्मन के दूसरे ठिकानों पर धावा बोल दिया। जख्मी होने के बावजूद संजय कुमार तब तक दुश्मन से जूझते रहे थे, जब तक कि प्वाइंट फ्लैट टॉप पाकिस्तानियों से पूरी तरह खाली नहीं हो गया। इसके बाद प्लाटून की कुमुक सहायतार्थ वहां पहुंची और घायल संजय कुमार को तत्काल सैनिक अस्पताल में भर्ती कराया गया।

सम्मान

इस बहादुरी के लिए संजय कुमार को भारत सरकार द्वारा वर्ष १९९९ में परमवीर चक्र से सम्मानित किया गया। संजय कुमार इस समय सूबेदार के रैंक पर कार्यरत है।

प्रचलित लोकसंस्कृति में

कारगिल युद्ध को मूल में रखकर बनी २००३ की फ़िल्म एल ओ सी कारगिल में संजय कुमार एवं उनके साथियों को दर्शाया गया है। अभिनेता सुनील शेट्टी ने फिल्म में संजय कुमार की भूमिका निभाई है।
एस.के.इंटरप्राइजेज

यह हिन्दी पुस्तकों के एक प्रमुख प्रकाशक हैं।
आंग थोंग प्रान्त

नामोत्पत्ति

थाई भाषा में "आंग थोंग" का अर्थ "सुनहरा कटोरा" होता है, जो इस प्रान्त की कृषि-सम्बन्धी महत्व का प्रतीक है।
पठान

विवरण

पश्तून इतिहास ५ हज़ार साल से भी पुराना है और यह अलिखित तरिके से पीढ़ी-दर-पीढ़ी चला आ रहा है। पख़्तून लोक-मान्यता के अनुसार यह जाती 'बनी इस्राएल' यानी यहूदी वंश की है। इस कथा के अनुसार पश्चिमी एशिया में असीरियन साम्राज्य के समय पर लगभग २,८०० साल पहले बनी इस्राएल के दस कबीलों को देश निकाला दे दिया गया था और यही कबीले पख़्तून हैं। ॠग्वेद के चौथे खंड के ४४वे श्लोक में भी पख़्तूनों का वर्णन 'पक्त्याकय' नाम से मिलता है। इसी तरह तीसरे खंड का ९१वाँ श्लोक आफ़रीदी क़बीले का ज़िक्र 'आपर्यतय' के नाम से करता है।

बनी इस्राएल होने के बारे में लिखाईयाँ

पख़्तूनों के बनी इस्राएल (अर्थ - इस्रायल की संतान) होने की बात सत्रहवीं सदी ईसवी में जहांगीर के काल में लिखी गयी किताब “मगज़ाने अफ़ग़ानी” में भी मिलती है। अंग्रेज़ लेखक और यात्री अलेक्ज़ेंडर बर्न्स ने अपनी बुख़ारा की यात्राओं के बारे में सन् १८३५ में भी पख़्तूनों द्वारा ख़ुद को बनी इस्राएल मानने के बारे में लिखा है। हालांकि पख़्तून ख़ुद को बनी इस्राएल तो कहते हैं लेकिन धार्मिक रूप से वह मुसलमान हैं, यहूदी नहीं। अलेक्ज़ेंडर बर्न ने ही पुनः १८३७ में लिखा कि जब उसने उस समय के अफ़ग़ान राजा दोस्त मोहम्मद से इसके बारे में पूछा तो उसका जवाब था कि उसकी प्रजा बनी इस्राएल है इसमें संदेह नहीं लेकिन इसमें भी संदेह नहीं कि वे लोग मुसलमान हैं एवं आधुनिक यहूदियों का समर्थन नहीं करेंगे। विलियम मूरक्राफ़्ट ने भी १८१९ व १८२५ के बीच भारत, पंजाब और अफ़्ग़ानिस्तान समेत कई देशों के यात्रा-वर्णन में लिखा कि पख़्तूनों का रंग, नाक-नक़्श, शरीर आदि सभी यहूदियों जैसा है। जे बी फ्रेज़र ने अपनी १८३४ की 'फ़ारस और अफ़्ग़ानिस्तान का ऐतिहासिक और वर्णनकारी वृत्तान्त' नामक किताब में कहा कि पख़्तून ख़ुद को बनी इस्राएल मानते हैं और इस्लाम अपनाने से पहले भी उन्होंने अपनी धार्मिक शुद्धता को बरकरार रखा था। जोसेफ़ फ़िएरे फ़ेरिएर ने १८५८ में अपनी अफ़ग़ान इतिहास के बारे में लिखी किताब में कहा कि वह पख़्तूनों को बेनी इस्राएल मानने पर उस समय मजबूर हो गया जब उसे यह जानकारी मिली कि नादिरशाह भारत-विजय से पहले जब पेशावर से गुज़रा तो यूसुफ़ज़ई कबीले के प्रधान ने उसे इब्रानी भाषा (हीब्रू) में लिखी हुई बाइबिल व प्राचीन उपासना में उपयोग किये जाने वाले कई लेख साथ भेंट किये। इन्हें उसके ख़ेमे में मौजूद यहूदियों ने तुरंत पहचान लिया।
ब्रह्मानंद पांडा

ब्रह्मानंद पांडा (३ अप्रैल १९४९ – ३० जनवरी २०१०) भारत की चौदहवीं लोक सभा में सांसद थे। वो जगतसिंहपुर लोक सभा निर्वाचन क्षेत्र से बीजू जनता दल के उम्मीदवार के रूप में निर्वाचित हुये थे।
ट्रॉम्स

ट्रॉम्स (उत्तरी सामी: Romsa रोम्सा, फ़िनिश: Tromssa टॉम्स्सा) उत्तरी नॉर्वे में एक काउंटी है। इसकी सीमाएं उत्तर-पूर्व में फिनमार्क काउंटी और दक्षिण-पश्चिम नॉर्डलैंड काउंटी से लगती हैं। स्वीडन का नॉरबबॉटन लैन दक्षिण में, और इससे आगे दक्षिण पूर्व में फिनलैंड का लैपलैंड प्रांत स्थित है। इसके पश्चिम में नार्वेजियाई सागर (अटलांटिक महासागर) है। 1866 में स्थापित यह काउंटी संपूर्ण रूप से, आर्कटिक वृत के उत्तर में स्थित है। ट्रॉम्स काउंटी नगर पालिका, ट्राम्स के लोगों द्वारा चुने गए काउंटी का शासी निकाय हैं, जबकि ट्रॉम्स काउंटी गवर्नर राजा और नॉर्वे की सरकार का प्रतिनिधि है। 2014 में काउंटी की आबादी 161,771 थी।
आनातोलियाई प्लेट

आनातोलियाई प्लेट एक भौगोलिक प्लेट है जिसपर तुर्की के देश का अधिकाँश हिस्सा स्थित है। उत्तर की तरफ़ यह यूरेशियाई प्लेट से और दक्षिण की तरफ़ अफ़्रीकी और अरबी प्लेट से सीमा लगाती है।
ब॰ व॰ कारन्त

बी.वी. कारंत (बाबु कोडि वेंकटरामन कारंत, जन्म:19 सितम्बर 1929; निधन:1 सितम्बर 2002)- भारत के सुप्रसिद्ध रंगकर्मी, निर्देशक, अभिनेता, लेखक, फिल्म निर्देशक और संगीतकार थे। कारन्त आधुनिक भारतीय रंगमंच और कन्नड़ की नई लहर सिनेमा के अग्रदूतों में से थे। नेशनल स्कूल ऑफ ड्रामा में अध्ययन और बाद मे उसके निदेशक बने। बहुत सारे नाटकों और कन्नड़ फिल्मों का निर्देशन किया। भारत सरकार ने उन्हे पद्मश्री से सम्मानित किया। कारन्त जी ने 
गिरीश कर्नाड द्वारा रचित तुगलक का हिन्दी अनुवाद भी किया। प्रमुख भारतीय निर्देशको - इब्राहीम अलकाजी, प्रसन्ना, अरविन्द गौड़ और दिनेश ठाकुर ने तुगलक का अलग- अलग तरीके से प्रभावी व यादगार निर्देशन किया हैं। गिरीश कर्नाड के हयवदन नाटक का स्व. बी.वी. कारंत द्वारा निदेशन आज भी याद किया जाता है। ब.व. कारंत या बी.वी.कारंत को लोग ‘बाबा’ कारंत कहकर बुलाते थे।

जीवनी

बी.वी.कारंत का जन्म कर्नाटक के दक्षिणा कन्नड जिले के बंटवाल ताल्लुक के मांची गांव में हुआ। तीसरी कक्षा में उन्होंने पी.के.नारायण के निर्देशन में नाना गुपाला नामक नाटक में अभिनय किया। कारंत ने कम उम्र में ही घर से भाग कर कर्नाटक की गुब्बी वीरन्ना नाटक कंपनी में काम किया। गुब्बी वीरन्ना ने बाद में कारंत को स्नातकोत्तर की शिक्षा के लिए बनारस भेजा। वहा उन्होने गुरु ओन्कार नाथ ठाकुर से हिन्दुस्तानी संगीत का प्रशिक्षण लिया। 
उन्होंने 1962 मे नेशनल स्कूल ऑफ ड्रामा (एनएसडी) से स्नातक की उपाधि प्राप्त की। 1969 और 1972 के बीच उन्होंने सरदार पटेल विद्यालय, नई दिल्ली में एक नाटक प्रशिक्षक के रूप में काम किया जिसके बाद कुछ बंगलूर लौट गये। 1977 मे एनएसडी के निदेशक बने। एनएसडी के निदेशक के रूप में अपने कार्यकाल के बाद वह् 1981-86 की अवधि के दौरान भारत भवन के रंगमंडल के निदेशक रहे। 1989 में कर्नाटक सरकार के निमंत्रण पर उन्होंने बैंगलोर में रंगायन संस्था कायम की। भारत भवन और रन्गायन के साथ उन्होने काफी महत्वपूर्ण कार्य किया। उन्होंने अपनी पत्नी प्रेमा कारंत के साथ बेनका नामक रंग संस्था भी कायम की।

प्रमुख निर्देशित नाटक

उन्होंने कन्नड सहित हिंदी, अंग्रेजी, संस्कृत, पंजाबी, तेलगु, मलयालम आदि के लगभग सौ से ज्यादा नाटकों का निर्देशन किया। उन्होंने सबसे ज़्यादा जयशंकर प्रसाद के नाटकों को मंचित किया। उनके प्रमुख निर्देशित नाटको मे 
भारतेन्दु हरिश्चंद्र का नाटक अन्धेर नगरी, हयवदन, मृच्छकटिकम्, स्कंदगुप्त, किंग लियर, मालविकाग्निमित्र, घासीराम कोतवाल, जो कुमार स्वामी, एवं इंद्रजीत, बरनम वन (मेकबेथ का रघुवीर सहाय द्वारा रूपांतर), ईडीपस, मुद्राराक्षस, चंद्रहास, संक्रांति, बाबू जी आदि शामिल हैं। बच्चों के साथ भी उन्होंने कई नाटक निर्देशित किये।

फिल्म

कारंत ने चार फीचर और चार ही डाक्यूमेंट्री फिल्मों का निर्देशन और लगभग दो दर्जन फिल्मों में संगीत दिया है। गिरीश कर्नाड के साथ 'वंशवृक्ष' और 'तब्बलियु नीनादे मागने' जैसी फिल्मों का निर्देशन भी किया।
कोहिमा का युद्ध

कोहिमा का युद्ध (४ अप्रैल १९४४ से २२ जून १९४४ तक) द्वितीय विश्वयुद्ध के समय १९४४ में ब्रितानी भारतीय सेना तथा सुभाष चन्द्र बोस के नेतृत्व में आजाद हिन्द फौज एवं जापान की संयुक्त सेना के बीच कोहिमा के आसपास में लड़ा गया एक भयंकर युद्ध था। इस युद्ध में जापानी सेना को पीछे हटना पड़ा था और यह एक महत्वपूर्ण मोड़ सिद्ध हुआ। यह युद्ध ४ अप्रैल १९४४ से २२ जून १९४४ तक तीन चरणों में लड़ा गया था। इस युद्ध को ब्रिटिश सेना से जुड़ी अब तक की सबसे बड़ी लड़ाई घोषित किया गया है। इस निर्णायक युद्ध में आज़ाद हिन्द फौज़ द्वारा मारे गये सैनिकों की स्मृति में ब्रिटिश साम्राज्य द्वारा एक युद्ध स्मारक (अं: सीमेट्री) बना दिया गया है जिसकी देखरेख कॉमनवेल्थ करता है।
युद्ध स्मारक पर लगी पट्टिका पर जॉन मैक्सवेल एडमण्ड के ये शब्द अंग्रेजी में अंकित हैं-
"When you go home, tell them of us and say-For their tomorrow, we gave our today"
"जब तुम घर जाओ तो हमारे बारे में सबको बताना और यह कहना कि उनके भविष्य के लिये हमने अपना वर्तमान बलिदान कर दिया।"
कोहिमा के निवासियों के अनुसार द्वितीय विश्वयुद्ध के दौरान जापानियों ने नागालैंड पर भयंकर हमला किया था जिसमें बहुत बड़ी संख्या में सैनिक और अधिकारी मारे गये थे। हमले में मारे गये इन सभी सैनिकों को गैरीसन हिल पर दफना दिया गया था। बाद में उनकी स्मृति में 1421 समाधियों का निर्माण कर दिया गया। स्थानीय निवासी उन शहीद सैनिकों को अपनी श्रद्धांजलि देने आते हैं। कोहिमा आने वाले पर्यटकों को भी ये समाधियाँ दिखायी जाती हैं।
डेविड मिलर

अंतरराष्ट्रीय करियर

मिलर ने बांग्लादेश ए के खिलाफ दक्षिण अफ्रीका ए के लिए एक श्रृंखला के बाद मई २०१० में पहली बार मुख्य टीम में जगह बनाई, जहां वह दूसरे सबसे ज्यादा रन बनाने वाले खिलाड़ी रहे। मिलर ने एंटिगुआ में वेस्टइंडीज के खिलाफ २० मई २०१० को दक्षिण अफ्रीका के लिए ट्वेंटी 20 अंतर्राष्ट्रीय में पदार्पण किया। मिलर ने घायल जैक्स कैलिस की जगह बुलाया गया था। उस मैच में दक्षिण अफ्रीका सिर्फ 1 रन से जीता था। दो दिन बाद मिलर ने वेस्टइंडीज के ही खिलाफ वनडे में पदार्पण किया। उन्होंने अच्छा प्रदर्शन किया और २३ रन बनाए। मिलर को जिम्बाब्वे के दक्षिण अफ्रीका के दौरे में खेलने के लिए चुना गया था, इस दौरान उन्होंने दक्षिण अफ्रीका की जीत में अहम भूमिका निभाई।
१५ अक्टूबर २०१० को, मिलर ने जिम्बाब्वे के खिलाफ अपना पहला एकदिवसीय अंतरराष्ट्रीय अर्धशतक बनाया और दक्षिण अफ्रीका ने ३५१ रनों का विशाल स्कोर खड़ा किया।
मिलर जुलाई २०१३ में श्रीलंका दौरे के लिए दक्षिण अफ्रीकी टीम का हिस्सा थे, जहां तीसरे वनडे में उन्होंने ७२ गेंदों पर ८५ रनों की नाबाद पारी खेली और दक्षिण अफ्रीका को दौरे की पहली जीत दिलाई। मिलर ने मैन ऑफ द मैच का खिताब भी जीता।
मिलर ने अपना पहला एकदिवसीय अंतरराष्ट्रीय शतक वेस्टइंडीज के खिलाफ २५ जनवरी २०१५ को बनाया था  और अपने ३००० रन १९ जून २०१९ को न्यूजीलैंड के खिलाफ पूरे किए।
नमि नन्दि अदिगल्

नमि नन्दि अदिगल नायनमार तमिल नाडु में सन्त था।
ईशा फाउंडेशन

ईशा फाउंडेशन (अंग्रेज़ी: Isha Foundation) तमिलनाडु एक आध्यात्मिक संगठन है जिसे आध्यात्मिक गुरु सद्गुरु जग्गी वासुदेव ने १९९२ में नेतृत्व किया। यह संगठन के करीब २० लाख स्वयंसेवकों, योग, पर्यावरण और सामाजिक कार्य के क्षेत्र में सक्रीय है। इन्के मुख्य स्थान कोयंबतूर के पास ईशा योग सेंटर में और संयुक्त राज्य अमेरिका के ईशा इंस्टिट्यूट ऑफ़ इन्नेर साइंसेस है। ईशा फाउंडेशन आर्थिक और संयुक्त राष्ट्र के सामाजिक परिषद (अंग्रेज़ी: ECOSOC) में सलाहकार स्थिति पा चुकी है।

ईशा योग

ईशा फाउंडेशन ईशा योग नाम से विभिन्न योग कार्यक्रम प्रदान करता है। ईशा का अर्थ निराकार परमात्मा है। ईशा योग का प्रारंभिक कार्यक्रम है, इन्नर इंजिनियरिंग (अंग्रेज़ी: Inner Engineering)। इस्मे ध्यान, प्राणायाम और शामभवि महामुद्रा सिखाया जाता है। यह कार्यक्रम कंपनियों में और १९९८ में जैल में अपराधियों के लिये भी संचालित की जाती है। भारतीय हॉकी टीम के लिए एक योग कोर्स भी १९९६ में आयोजित किया गया। १९९७ में संयुक्त राज्य अमेरिका में योग के कार्यक्रमों का आयोजन शुरू किया।

ग्रीन हैंड्स परियोजना

ग्रीन हैंड्स परियोजना (अंग्रेजी: Project GreenHands) ईशा फाउंडेशन की पर्यावरण संबंधी प्रस्ताव है। पूरे तमिलनाडु में लगबग ११ करोड़ पेड़ रोपित करना, परियोजना का घोषित लक्ष्य है। अब तक ग्रीन हैंड्स परियोजना के अंतर्गत तमिलनाडु और पुदुच्चेरी में १८०० से अधिक समुदायों में, २० लाख से अधिक लोगों द्वारा ८२ लाख पौधे के रोपण का आयोजन किया है। इस संगठन ने 17 अक्टूबर 2006 को तमिलनाडु के 27 जिलों में एक साथ 8.52 लाख पौधे रोपकर गिनीज विश्व रिकॉर्ड बनाया था। पर्यावरण सुरक्षा के लिए किए गए इसके महत्वपूर्ण कार्यों के लिए इसे वर्ष 2008 का इंदिरा गांधी पर्यावरण पुरस्कार दिया गया।

ग्रामीण कायाकल्प कार्य और सेवा

ग्रामीण कायाकल्प कार्य और सेवा (अंग्रेजी: Action for Rural Rejuvenation) एक अभियान है जिसका मुख्य उद्देश्य है ग्रामीण जनता के स्वास्थ्य और जिन्दगी में सुधार लाना।
फुटपाथ (2003 फ़िल्म)

संक्षेप

फिल्म शुरू होती है अर्जुन सिंह (आफ़ताब शिवदासानी) के साथ, जो अपनी कहानी का वर्णन करता है। जब वो बच्चा था, वह मुम्बई के एक अपराध ग्रस्त क्षेत्र में अपने पिता के साथ रहता था जो मजदूरों के संघ नेता थे। दो लावारिस बच्चे रघु और शेखर, और उनकी बहन संजना उसके सबसे अच्छे दोस्त थे। लेकिन एक दिन उसके पिता की हत्या विरोधी संघ ने कर दी। अर्जुन अपने दोस्तों के साथ बदला लेता है और हत्यारे को मार देता है। वह जल्द ही दिल्ली चला जाता है। इस हत्या में अर्जुन प्रमुख संदिग्ध है और उन दो भाइयों ने उसे दिल्ली जाने के लिये कहा। वहाँ वह अपना नाम मोहन कुमार शर्मा कर लेता है और एक रियल एस्टेट एजेंट के रूप में नया जीवन शुरू करता है। वर्तमान में: 20 साल बीत गए हैं और पुलिस एक प्रस्ताव के साथ अर्जुन के पास पहुँची है। रघु और शेखर अब ड्रग डीलर हैं और पुलिस उनके माध्यम से अपराध की दुनिया के शीर्ष व्यक्ति तक पहुँचना चाहती है। वो इसमें अर्जुन की मदद चाहते हैं, ऐसा ना करने पर उस पर पिछली हत्या का आरोप लगाया जाएगा। 
अनिच्छुक रूप से अर्जुन प्रस्ताव स्वीकार कर लेता है। मुम्बई में रघु (इमरान हाश्मी) और शेखर (राहुल देव) खुले हाथों से उसका स्वागत करते हैं। वह लोग अब अपने आप में बड़े गैंगस्टर हैं। वह रघु के मुम्बई गिरोह में शामिल हो जाता है। एक तरफ वह संजना (बिपाशा बसु) के साथ रिश्ता बनाता है जिसने खुद को अपने भाइयों से अलग कर लिया है। लेकिन पुलिस निरीक्षक (अमन वर्मा) जिन्होंने अर्जुन को ये प्रस्ताव दिया था, उन्हें दोनों भाइयों को "मुठभेड़" में मारने का आदेश मिला है। तो अगर अर्जुन अपने दोस्तों को बचाना चाहता है तो उसे 30 दिनों के भीतर "बड़ी मछली" तक पहुँचना होगा। संजना, अर्जुन और अपने भाइयों को सीधे रास्ते पर लाना चाहती है और अर्जुन उससे सहमति जताता है। वह रघु को ये बात समझाना शुरू कर देता है; क्योंकि वो दोनों में से अधिक लचीला है। वह इसमें आंशिक रूप से सफल भी होता है। खासकर जब से, रघु रूमानी रूप से एक स्कूल शिक्षिका के साथ शामिल है। वो उसके साथ कुछ भी मतलब नहीं रखना चाहती जब तक कि वह सभी आपराधिक गतिविधियों को छोड़ नहीं देता। रघु गंभीरता से अपराध की दुनिया छोड़ने पर विचार करता है। लेकिन शेखर उसे एक अचंभित करने वाली खबर देता है, कि अर्जुन वह नहीं है जो वह दावा करता है - बल्कि सादे कपड़े में पुलिस अधिकारी है।
थाईलैंड की जनसांख्यिकी

थाईलैंड के जनसांख्यिकी राष्ट्रीय आबादी का एक सांख्यिकीय चित्र पेंट। इसमें जनसंख्या घनत्व और वितरण, जातीयता और अन्य राष्ट्रीय विशेषताओं जैसे उपाय शामिल हैं। थाईलैंड की 2016 की जनसंख्या 68,863,514 होने का अनुमान था। थाईलैंड की आबादी ज्यादातर ग्रामीण है। यह केंद्रीय, पूर्वोत्तर और उत्तरी क्षेत्रों के चावल के बढ़ते क्षेत्रों में केंद्रित है। राष्ट्रीय आर्थिक और सामाजिक विकास बोर्ड के अनुसार 2010 में इसकी शहरी आबादी मुख्य रूप से बैंकॉक में कुल जनसंख्या का 45.7 प्रतिशत थी। सटीक आंकड़े आना मुश्किल है, क्योंकि लाखों थाई ग्रामीण क्षेत्रों से शहरों में स्थानांतरित हो जाते हैं, फिर मौसमी क्षेत्र के काम में मदद के लिए मूल स्थान पर लौटते हैं।

धर्म अनुपात

थेरावा बौद्ध धर्म थाईलैंड का आधिकारिक धर्म है। 94.6 प्रतिशत बौद्ध होने का अनुमान है; 4.3 प्रतिशत मुस्लिम; 1 प्रतिशत ईसाई; और 0.1 प्रतिशत अन्य या कोई धर्म नहीं है। मलय और यावी बोलने वाले थाई और अन्य दक्षिणी जो मुस्लिम हैं, हाल के वर्षों में कंबोडिया के मुस्लिम चाम ने थाईलैंड में बड़े पैमाने पर प्रवाह शुरू किया। सरकार धार्मिक विविधता की अनुमति देती है, और अन्य प्रमुख धर्मों का प्रतिनिधित्व किया जाता है, हालांकि विशेष रूप से मुस्लिम दक्षिण में बहुत अधिक सामाजिक तनाव होता है। आत्मा पूजा और एनिमिसम का व्यापक रूप से अभ्यास किया जाता है।

अक्षमताओं वाले लोग

थाईलैंड के सामाजिक विकास और मानव सुरक्षा मंत्रालय के अनुसार, लगभग 1.6 मिलियन थाई में अक्षमता का कुछ रूप है। यह 68 मिलियन आबादी की 2.4 प्रतिशत है। लगभग आधे, 48 प्रतिशत, शारीरिक रूप से विकलांग हैं। अन्य विकलांगों में शामिल हैं: श्रवण हानि, 18 प्रतिशत; दृश्य विकार, 11 प्रतिशत; मानसिक विकार, सात प्रतिशत; बौद्धिक रूप से चुनौतीपूर्ण, सात प्रतिशत; ऑटिज़्म, 0.54 प्रतिशत हैं।
खलीहृयत

जलवायु

यहां की जलवायु वर्षपर्यन्त अपेक्षाकृत ठ्ण्डी रहती है जिसमें मानसून के माह में भारी वर्षा होती हैं।
कोला प्रायद्वीप

भौगोलिक विवरण

हालांकि कोला प्रायद्वीप बहुत उत्तर में होने के कारण बहुत सर्द होना चाहिए, गल्फ़ स्ट्रीम नामक गर्म समुद्री प्रवाह के पास से गुज़रने से यहाँ सर्दियों में तापमान उतना कम नहीं होता जितने की अपेक्षा हो सकती है। लेकिन ज़मीन और बारेन्त्स सागर में तापमान के अंतर के कारण यहाँ अक्सर शक्तिशाली हवाएँ भी चलती रहती हैं। गर्मियों में तापमान काफी कम रहता है और जुलाई के महीने का औसत तापमान केवल +11 °सेंटीग्रेड होता है। प्रायद्वीप के उत्तरी भाग में टुन्ड्रा क्षेत्र विस्तृत है जहाँ ज़मीन के नीचे सदैव जमा हुआ पर्माफ़्रोस्ट किसी बड़े वृक्ष को जड़ें पकड़ने ही नहीं देता - यहाँ केवल घास व झाड़ ही नज़र आते हैं। प्रायद्वीप के दक्षिण में ताइगा क्षेत्र है, जहाँ वृक्ष मिलते है।

इतिहास

यहाँ 7000 ईसापूर्व काल से ही मानव उपस्थिति के चिह्न मिलते हैं लेकिन 1000 ईसवी तक यहाँ केवल सामी लोग ही रह रहे थे। 12वीं सदी में नोवगोरोद क्षेत्र से रूसी लोग यहाँ आकर बसने लगे जिनकी एक विशेष पहचान बन गई। इन्हें 'पोमोर' कहा जाने लगा, जिसका अर्थ रूसी भाषा में 'समुद्री लोग' है। यह इलाक़ा धीरे-धीरे नोवगोरोद गणतंत्र का हिस्सा बन गया। 1471 में मोस्को महा-ड्यूक राज्य ने इसपर क़ब्ज़ा कर लिया लेकिन यहाँ पर रूसी आते रहे। इन नए रूसियों ने स्थानीय सामी व पोमोर लोगों को अपने अधीन मेहनत-मज़दूरी करने पर मजबूर कर दिया। 16वीं सदी तक रूसी त्सार-राज्य और डेनमार्क-नॉर्वे राजशाही के बीच कोला प्रायद्वीप को लेकर खींचातानी शुरू हो गई, जिस वजह से रूसियों ने यहाँ अपनी उपस्थिति और भी मज़बूत करी। पूर्व से कोमी लोग और नेनेत्स लोग भी यहाँ आकर बसने लगे क्योंकि उनकी मातृभूमियों में उनके रेनडियर झुंडों में महामारी फैलने लगी थी। रूसी, कोमी और नेनेत्स के दबाव से सामी लोग उत्तर जाने लगे। 1916 में 'रोमानोव-ना-मूरमान' शहर की स्थापना हुई जो आगे चलकर मूरमान्स्क कहलाया।
सोवियत संघ के ज़माने में कोला प्रायद्वीप पर आबादी बहुत बढ़ी, हालाँकि अधिकतर लोग समुद्रतट और रेलमार्ग के किनारे ही आकर बसे। प्रायद्वीप का औद्योगीकरण हुआ और यहाँ सैनिक छावनियाँ बनवाई गई। गिलट (निकल) उत्पादन यहाँ का एक मुख्य कारोबार था। फ़ौजी परमाणु हथियारों और गिलट कारख़ानों के प्रदूषण से पार्यावरण को काफ़ी हानि हुई।
1991 में सोवियत संघ के टूटने पर यहाँ की अर्थव्यवस्था बिगड़ने लगी। 1989 से 2002 के बीच मूरमान्स्क ओब्लास्त के एक-चौथाई लोग यहाँ से चले गए। 2002 से 2010 के बीच आबादी एक लाख और कम हुई। इसके बावजूद यह क्षेत्र अभी भी उत्तरी रूस से सबसे अधिक शहरी और औद्योगिक इलाकों में से एक है।
केलाड़ी चेन्नम्मा

औरंगजेब द्वारा हमला

शिवाजी के पुत्र राजाराम छत्रपति ने उनसे आश्रय मांगा, जो उस समय मुगल बादशाह औरंगज़ेब से छिप रहे थे, उन्होंने अपने मंत्रीगण के साथ बैठक के बाद उन्हें आश्रय देते हुए उनका सम्मान के साथ व्यवहार किया, जिसके कारण औरंगज़ेब ने केलाड़ी पर हमला कर दिया। चेन्नम्मा ने बिना हार के युद्ध लड़ा और मुगलों के साथ युद्ध एक संधि के साथ समाप्त हो गया। केलाड़ी साम्राज्य के अधीनस्थ, सोधे के सदाशिव ने भी राजाराम को ऋण के माध्यम से मदद की। मैसूर के शासकों और बाद में ब्रिटिशों से स्वायत्तता खोने में केलाड़ी साम्राज्य ही अन्तिम राज्य था। चेन्नम्मा के मंत्रीमंडल की अध्यक्षता टिम्मन्ना नाइक ने की, जो विजयनगर के एक सेनापति के वंशज थे।

विरासत

उन्हें रानी अब्बाका, ओनके ओबाव्वा और कित्तूर चेनम्मा के साथ कन्नड़ महिला वीरता का प्रतीक माना जाता है। मिरजान किला केलाड़ी चेनम्मा द्वारा बनवाया गया था। 
चेनम्मा एक बहुत ही गुणी और धर्मपरायण महिला होने के साथ-साथ अपने समय की व्यावहारिक प्रशासक भी थीं।
मुर्ग काली मिर्च

बाह्य सुत्र

मुगलई खाना
शनि के छल्ले

शनि के छल्ले हमारे सौर मण्डल के सबसे शानदार उपग्रही छल्लों का गुट हैं। यह छोटे-छोटे कणों से लेकर कई मीटर बड़े अनगिनत टुकड़ों से बने हुए हैं जो सारे इन छल्लों का हिस्सा बने शनि की परिक्रमा कर रहें हैं। यह सारे टुकड़े अधिकतर पानी की बर्फ़ के बने हुए हैं जिनमें कुछ-कुछ धुल भी मिश्रित है। यह सारे छल्ले एक चपटे चक्र में एक के अन्दर एक हैं। इस चक्र में छल्लों के बीच कुछ ख़ाली छल्ले-रुपी अंतराल या दरारे भी हैं। इन में से कुछ दरारे तो इस चक्र में परिक्रमा करते हुए उपग्रहों ने बना लीं हैं: जहाँ इनकी परिक्रमा की कक्षाएँ हैं वहाँ इन्होने छल्लों में से मलबा हटा दिया है। लेकिन कुछ दरारों के कारण अभी वैज्ञानिकों को ज्ञात नहीं हैं।

छल्लों की परिस्थिति

यह छल्ले शनि की भूमध्य रेखा से ७,००० किमी की ऊंचाई पर शुरू होते हैं और ८०,००० किमी की दूरी तक रहते हैं। इनमे ९९.९% पानी की बर्फ़ है जिसमें थोड़ी सी अन्य पदार्थों की मिलावट भी है। मुख्य छल्लों में १ सेंटीमीटर से लेकर १० मीटर तक के टुकड़े हैं।

उत्पत्ति का इतिहास

शनि के छल्ले कैसे बने, इस विषय को लेकर वैज्ञानिकों में बहस जारी है। कुछ कहते हैं के शनि का एक बड़ा उपग्रह था जो भटककर उसकी रोश सीमा के अन्दर आ गया और शनि के गुरुत्वाकर्षण से उसपर ऐसा ज़बरदस्त ज्वारभाटा बल पड़ा के उसके बाहरी (बर्फ़ीला) हिस्से टुकड़े-टुकड़े हो गए और छल्लों में बिखर गए और उसका अंदरी (पत्थरीला) हिस्सा शनि में गिरकर विलय हो गया। इस काल्पनिक उपग्रह का नाम उन्होंने वॅरिटैस डाला है, जो प्राचीन रोमन धर्म में एक देवी थी जो किसी परिस्थिति में भाग के एक कुँए में छुप गयी थी। दुसरे वैज्ञानिक कहतें हैं के ऐसा कुछ नहीं हुआ। इनका कहना है के जब सौर मण्डल का आदिग्रह चक्र हमारे सूरज और ग्रहों को जन्म दे रहा था, तो कुछ मलबा शनि के इर्द-गिर्द बच गया जो आगे चलकर उसके छल्लों के रूप में स्थाई हो गया। पहले मत के वैज्ञानिक कहते हैं के यह असलियत के छल्लों में ९९ प्रतिशत से भी अधिक बर्फ़ है उनके हक़ में एक निर्णायक बात है। विवाद जारी है।
एम॰ हिरियण्णा

मैसूरु हिरियण्णा (1871–1950) बीसवीं शताब्दी में भारतीय दर्शन के विषय में लिखने वाले सर्वश्रेषठ लेखकों में गिने जाते हैं।
प्रो॰ हिरियण्णा का जन्म ७ मई १८७१ को मैसूरु में हुआ था। मद्रास क्रिश्चियन कालेज से एम ए करने के बाद उन्होने मैसूरु ओरिएण्टल लाइब्रेरी मैसूरु में पुस्तकालयाध्यक्ष का पद धारण किया। १९१८ से १९२७ तक वे मैसूरु विश्वविद्यालय में संस्कृत तथा दर्शनशास्त्र के प्रोफेसर रहे। उनकी रचनाएँ स्पष्टता, यथार्थता एवं संक्षिप्तता के लिए जानी जातीं हैं।
टंग्स्टन हेक्साकार्बोनिल

टंग्स्टन हेक्साकार्बोनिल एक अकार्बनिक यौगिक है।
मुज़फ़्फ़रपुर जंक्शन रेलवे स्टेशन

पृष्ठभूमि

फरवरी २०१२ में, भारतीय रेलवे ने एक रेलवे स्टेशन डेवलपमेंट कॉर्पोरेशन (RSDC) स्थापित करने की योजना बनाई थी जो मुजफ्फरपुर जंक्शन सहित प्रमुख रेलवे स्टेशनों को बेहतर बनाने और यात्री सुविधाओं में सुधार पर काम करेगा। विकास योजना के तहत, मुज़फ़्फ़रपुर जंक्शन पर प्रमुख विकास कार्य चल रहे हैं। २०१८ के अंत में मुजफ्फरपुर जंक्शन पर अलग से वातानुकूलित वेटिंग लाउंज, मुफ्त वाईफाई सुविधा, आईआरसीटीसी फूड कोर्ट और कई सुविधाएं उपलब्ध होने जा रही हैं। इस स्टेशन की सुरक्षा बढ़ाने के लिए जल्द ही मेटल डिटेक्टर और बैगेज हैंडलिंग सिस्टम स्थापित किया जाएगा।

प्लेटफॉर्म

मुजफ्फरपुर जंक्शन में सात प्लेटफार्म हैं। २०१७ में IRCTC द्वारा किए गए स्वच्छता सर्वेक्षण में शामिल भारतीय रेलवे के ७५ ए 1 श्रेणी के स्टेशनों में से स्टेशन यह ४६वें स्थान पर है।
प्लेटफ़ॉर्म दो फुट ओवर ब्रिजों से जुड़े हुए हैं। प्लेटफ़ॉर्म नंबर ५, ६ और ७ मुख्य रूप से हाजीपुर, सीतामढ़ी, नरकटियागंज और रक्सौल से चलने वाली पैसेंजर ट्रेनों और कुछ कम प्राथमिकता वाली ट्रेनों के लिए हैं। अधिकांश ट्रेनें प्लेटफार्म नंबर १, २, ३ और ४ जंक्शन से गुजरती है, प्लेटफॉर्म नंबर १, २, ३ और ४ सबसे महत्वपूर्ण हैं।

ट्रेनें

सोनपुर संभागीय मुख्यालय है, और इस मार्ग से गुजरने वाली सभी ट्रेनों का यहां ठहराव है। कई विद्युतीकृत स्थानीय यात्री ट्रेनें और एक्सप्रेस ट्रेनें मुजफ्फरपुर से पड़ोसी स्थानों तक चलती हैं। मुज़फ़्फ़रपुर जंक्शन रेलवे नेटवर्क भारत के अधिकांश प्रमुख शहरों से अच्छी तरह से जुड़ा हुआ है और कई ट्रेनों जैसे सप्त क्रांति एक्सप्रेस, गरीब रथ एक्सप्रेस आदि के साथ शहर में सेवा प्रदान करता है। कटिहार से दिल्ली के लिए चंपारण हमसफर एक्सप्रेस १० अप्रैल २०१८ से सप्ताह में दो बार चल रही है।
बीटा (वित्त)

साधारण भाषा में अर्थ

मोटे तौर पर यदि समझना चाहें तो इस उदाहरण से समझ सकते हैं - किसी शेयर का बीटा +१ होगा यदि वह शेयर, बाजार के इंडेक्स के पूरी तरह साथ साथ चले। वो ऊपर जाए तो ये भी ऊपर, वो नीचे तो ये भी नीचे। यदि किसी शेयर के बीटा का मान ० व +१ के बीच हो तो इसका अर्थ है कि शेयर के बढ़ने घटने की दिशा तो इंडेक्स के समान है किंतु गति इंडेक्स के मुकाबले धीमी है। ठीक इसी प्रकार यदि कोई शेयर/डिबेंचर, इडेक्स से उल्टा चले तो उसका बीटा ० से -१ तक होगा।
२१७८ ईसा पूर्व

२१७८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१७८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
छम नृत्य

छम नृत्य (तिब्बती: འཆམ་; वायली: 'cham)  तिब्बती बौद्ध धर्म के कुछ सम्प्रदायों तथा बौद्ध उत्सवों से सम्बन्धित के एक जीवन्त नृत्य है जिसमें मुखौटों एवं वस्त्रों का प्रयोग होता है।